Neeger

Neeger (saksa keeles Neger < prantsuse keeles nègre < hispaania keeles negro < ladina keeles niger 'must') on sõna, millega tähistatakse Aafrikast pärit tumeda nahavärviga inimest. 

Eestikeelses kirjanduses kasutati seda sõna esimest korda 1811. aastal Karl Ernst Bergi põhjaeestikeelses aabits-lugemikus "Uus ABD ja Luggemisse-Ramat". 

Ingliskeelses kirjanduses on asendatud mõne neegritest rääkiva teose pealkiri poliitiliselt korrektsemaga. Selle mõju ulatub ka eesti keelde. Nii ilmus Agatha Christie klassikalise kriminaalromaani "Kümme väikest neegrit" uus eestikeelne väljaanne pealkirjaga "Ja ei jäänud teda ka" (Varrak, 2008).Kirjastus hädas raamatu pealkirjaga "Kümme väikest neegrit" ohtuleht.ee, 01.09.2008.

2006. aasta õigekeelsussõnaraamatus oli märksõnal "neeger" märge "ei ole eesti keeles halvustav".http://www.eki.ee/dict/qs2006/index.cgi?Q=neeger&F=M 2013. aasta "Eesti õigekeelsussõnaraamatust" oli neutraalsuse märge eemaldatud.Sissekanne "Eesti keele sõnaraamatus" (2013) See oli ainus sõna õigekeelsussõnaraamatus, mille juures oli eraldi märge, et sõna ei ole halvustav.Sutrop: me ei saa trampida jalgadega vastu maad ja karjuda, et sõna "neeger" ei ole solvav, Delfi, 24. mai 2013. 
Mitmed autorid ja meediaväljaanded on siiski hakanud eelistama sõnu "must", "aafriklane", "mustanahaline" ja "tumedanahaline".Mati Unt. Dave võitis, mitte must! Sirp, 18.05.2001. Naljatledes on kasutatud sõna "neeger" sellistes ametile viitavates liitsõnades nagu "leheneeger" ja "IT-neeger".

2015. aastal leidis Eesti Keele Instituut tekstikorpusi läbi töötades, et sõna on eesti keeles oma neutraalse tähenduse minetanud ning seda kasutatakse pigem halvustavas kontekstis, lisades seetõttu vastava märkuse seletavasse sõnaraamatusse. Neutraalse tähenduse on säilitanud "mustanahaline".

2022. aastal otsustas Tallinna ringkonnakohus raadio Sky Plus eetris edastatud mõttevahetuse ja sellele järgnenud reaktsiooni kohtuasjas, et sõna "neeger" on eesti keeles halvustava tähendusega.

Vaata ka
 Mustanahalised
 Negriidne rass

Viited

 Välislingid 

 Eesti keele instituut: sõnal «neeger» ei ole solvavat tähendust, Postimees, 1. september 2008
 Urmas Sutrop. «neeger» on eesti keeles kindlasti halvustav, Postimees, 11. mai 2012
 Linnar Priimägi. Kuni elab ema veel, alles on ka emakeel
 Kari Käsper. «neeger» ja «mustlane» meedias, Postimees, 8. mai 2012
 Linnar Priimägi. Neegri-küsimusest. Keel ja Kirjandus 2013/1
 "Neeger" on muutunud solvavaks
 Aivar Aotäht. Süsimustad neegrid süsimustades kaabudes

Kategooria:Eestikeelsed sõnad ja fraasid